b'\n_START_ARTICLE_\nYahoo! Search\n_START_PARAGRAPH_\nYahoo! Search - interneto paie\xc5\xa1kos sistema. \xc5\xa0iuo metu tai tre\xc4\x8dia pagal populiarum\xc4\x85 paie\xc5\xa1kos sistema._NEWLINE_Prad\xc5\xbeioje Yahoo! Search buvo interneto svetaini\xc5\xb3 katalogas, ta\xc4\x8diau nuo 2001 m. paie\xc5\xa1kos rezultatams pateikti prad\xc4\x97ta naudoti Inktomi paie\xc5\xa1kos sistema, kiek v\xc4\x97liau pereita prie Google. Nuo 2004 m. Yahoo! Search tapo savaranki\xc5\xa1ka interneto paie\xc5\xa1kos sistema._NEWLINE_2002 m. Yahoo! nupirko Inktomi, o 2003 m. \xe2\x80\x93 Overture Services, Inc., kuriai priklaus\xc4\x97 AlltheWeb ir AltaVista paie\xc5\xa1kos sistemos._NEWLINE_2009 m. Microsoft ir Yahoo! susitar\xc4\x97 d\xc4\x97l bendr\xc5\xb3 veiksm\xc5\xb3 kovojant su Google dominavimu paie\xc5\xa1kos sistem\xc5\xb3 rinkoje. Yahoo! Search naudos Microsoft Bing paie\xc5\xa1kos sistemos galimybes ir savaranki\xc5\xa1kai nebeteiks paie\xc5\xa1kos internete.'